સીબીડીટીના ડાયરેકટરે પણ તમામ આઇટી કમીશ્નરોને ઇ-મેઇલ કરી રિવાઇઝડ રિટર્ન ફાઇલ કરનારાનું રિટર્ન ઉંડાણથી તપાસવા જણાવ્યુ છે. તપાસ કરતી વખતે પ્રથમ રિટર્નના આંકડાના મુકાબલે સંશોધિત રિટર્નમાં બતાવવામાં આવેલા સ્ટોકમાં અસંતુલન હોય, રિવાઇઝડ રિટર્નમાં વધુ વેચાણ બતાવાયુ હોય, માર્ચ-ર૦૧૬ અને માર્ચ-ર૦૧પના મુકાબલે વધુ રોકડ બતાડી હોય, ઓછી જવાબદારી માટે રોકડનો ઉપયોગ કર્યો હોય, માર્ચ-ર૦૧૬ અને માર્ચ-ર૦૧પના મુકાબલે ઓછો કલોઝીંગ સ્ટોક હોય. જો ટેકસ અધિકારી આ આધાર પર તપાસ કરશે તો રિટર્નની તપાસ કરવાના અનેક રસ્તા મળી શકશે.